Ο **Θανάσης Κολιτσιδάκης** (Σταυρός Θεσσαλονίκης, 21 Νοεμβρίου 1966) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού και νυν προπονητής του συλλόγου Γ.Σ. Δόξα Δράμας.

Ποδοσφαιρική καριέρα
--------------------

### Σε συλλογικό επίπεδο

Έκανε τα πρώτα του ποδοσφαιρικά βήματα στην ομάδα του ΠΑΟΚ Σταυρού όπου και κατάγεται, παίρνοντας στη συνέχεια μεταγραφή για τον Απόλλωνα Σμύρνης.

Η επαγγελματική του καριέρα ξεκινησε την περίοδο 1988-89 από τον Απόλλωνα Αθηνών με τον οποίο έγινε γνωστός για το αποτελεσματικό αλλά και σκληρό παιχνίδι του. Μετά από 6 χρονιές στην "ελαφρά ταξιαρχία" μεταγράφηκε στον Παναθηναϊκό στα μισά της περιόδου 1993-94.

Με τον Παναθηναϊκό κατέκτησε 2 πρωταθλήματα Ελλάδας (1995, 1996) και 2 κύπελλα (1994, 1995), ενώ συμμετείχε στην ευρωπαϊκή πορεία του συλλόγου μέχρι τους "4" του Champions League το 1996.

Την περίοδο 1998-99 επέστρεψε για μια χρονιά στον Απόλλωνα και από το 1999 έως το 2005 αγωνίστηκε στον ΟΦΗ.

### Στην εθνική Ελλάδας

Με την Ελλάδα αγωνίστηκε για πρώτη φορά στις 25 Μαρτίου 1992 στον νικηφόρο με 3-1 φιλικό εκτός έδρας αγώνα εναντίον της Κύπρου που διεξήχθη στη Λεμεσό, όταν υπό τις οδηγίες του Αντώνη Γεωργιάδη ξεκίνησε ως βασικός και αγωνίστηκε σε ολόκληρο το ενενηντάλεπτο. Συνολικά συμμετείχε σε 14 αγώνες, την περίοδο μεταξύ 1992-1994. Ήταν μέλος της αποστολής που έλαβε μέρος στο Μουντιάλ του 1994 στις ΗΠΑ, συμμετέχοντας στον πρώτο αγώνα εναντίον της Αργεντινής.

Προπονητική καριέρα
-------------------

Έπειτα από την αποχώρησή του από την ενεργό δράση ακολούθησε καριέρα προπονητή. Ξεκίνησε στον Α.Ο. Τυμπακίου την περίοδο 2006-07 στην Δ΄ Εθνική και συνέχισε την περίοδο 2007-08 στον Πατούχα Βιάννου, όπου κέρδισε την άνοδο στην Α΄ κατηγορία Ηρακλείου και κατόπιν πανηγύρισε την άνοδο μέσα από τη διαδικασία των μπαράζ στην Δ΄ Εθνική. Ακολούθησαν η Επισκοπή (2009, 2011-2012), το Ατσαλένιο (2009-2010), η Καλαμάτα (2010) και ο Ηρόδοτος (2012-2014).

Τον Φεβρουάριο του 2015 ανέλαβε καθήκοντα βοηθού προπονητή στον Ατρόμητο Αθηνών, όντας ο άμεσος συνεργάτης του άλλοτε συμπαίκτη του στον Παναθηναϊκό και την εθνική ομάδα, Νίκου Νιόπλια.

Παραπομπές
----------

1. ↑  Προπονητής ο Κολιτσιδάκης, www.patris.gr
2. ↑  Στην Επισκοπή ο Κολιτσιδάκης, www.aoepiskopis.gr[*νεκρός σύνδεσμος*]
3. ↑  Στην Καλαμάτα ο Κολιτσιδάκης, www.inewsgr.com[*νεκρός σύνδεσμος*]
4. ↑  Νέος προπονητής στον Ηρόδοτο ο Κολιτσιδάκης, athlitiko.gr[*νεκρός σύνδεσμος*]
5. ↑  Βοηθός του Νιόπλια ο Κολιτσιδάκης στον Ατρόμητο, www.sport-fm.gr

Πηγές
-----

* Η ποδοσφαιρική καριέρα του Θανάση Κολιτσιδάκη στο soccerway
* Το προφίλ του Θανάση Κολιτσιδάκη στο transfermarkt
* Ο Θανάσης Κολιτσιδάκης στο www.national-football-teams.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Μουντιάλ 1994** |
| --- |
|  |
|  | 
**1** Μήνου  · **2** Αποστολάκης  · **3** Κολιτσιδάκης  · **4** Μανωλάς  · **5** Καλιτζάκης  · **6** Τσαλουχίδης  · **7** Σαραβάκος  · **8** Νιόπλιας  · **9** Μαχλάς  · **10** Μητρόπουλος  · **11** Τσιαντάκης  · **12** Μαραγκός  · **13** Καραγιάννης  · **14** Δημητριάδης  · **15** Καρκαμάνης  · **16** Αλεξούδης  · **17** Χατζίδης  · **18** Καραταΐδης  · **19** Κωφίδης  · **20** Ατματζίδης  · **21** Αλεξανδρής  · **22** Αλεξίου  · **C** Παναγούλιας |

 |